open-index/open-wikipedia-markdown huggingface dataset:
ஆயுள் தண்டனை

**ஆயுள் தண்டனை ** (**Life imprisonment**, **life sentence**, **life-long incarceration** அல்லது **life incarceration**) என்பது ஒரு தீவிரமான குற்றம் புரிந்த குற்றவாளி தனது மீதமுள்ள வாழ்நாள் முழுமையையும் சிறையில் இருக்குமாறுத் தரப்படும் குற்றவியல் தண்டனையாகும். கொலை, தேசத் துரோகம், போதைமருந்து கடத்துதல், பிறருக்கு ஊறு விளைவிக்குமாறு நிகழ்த்திய திருட்டு போன்ற குற்றங்களுக்காக இந்தத் தண்டனை வழங்கப்படுகிறது.

இந்தத் தண்டனை அனைத்து நாடுகளிலும் கொடுக்கப்படுவது இல்லை. 1884ஆம் ஆண்டிலேயே போர்த்துக்கல் சிறை சீர்திருத்தங்களின்படி இந்தத் தண்டனையை விலக்கியது. இது தண்டனையாகக் கொடுக்கப்படும் பல நாடுகளிலும் சிறைநாட்களின் சில பகுதிகளை வெளியே வாழும்படி, தண்டனைக்காலத்தைக் குறைக்குமாறு வேண்டிக்கொள்ள வகை செய்யப்பட்டுள்ளது. இவ்வாறான தண்டனை குறைத்தல் அல்லது "முன்னதான விடுதலை" குற்றவாளியின் சிறைக்கால நடத்தையை ஒட்டி சில நிபந்தனைகளுடன் அளிக்கப்படும்.

இவ்வாறு தண்டனையைக் குறைப்பதற்கான காலமும் வழிமுறைகளும் நாடுகளுக்கேற்ப மாறுபடும். சில நாடுகளில் குறைந்த ஆண்டுகளிலேயே இந்த விண்ணப்பிக்க இயலும்; வேறுசில நாடுகளில் பல ஆண்டுகள் கழித்தே விண்ணப்பிக்க இயலும். இருப்பினும் குறைத்தலைக் கேட்பதற்கான இந்த கால அளவு எப்போது குறைத்தல் ஆணை இடப்படும் என்பதற்கு உத்தரவாதம் இல்லை. *ரோம் பன்னாட்டு குற்றவியல் சட்டத்தின்* 110ஆவது விதிகளின்படி போர் குற்றங்கள், இனவழிப்பு போன்ற தீவிரமான குற்றங்கள் புரிந்த ஒருவர் குறைந்தது மூன்றில் இருபங்கு காலம் அல்லது 25 ஆண்டுகள் சிறையில் கழிக்க வேண்டும் எனக் கூறுகிறது. இதன்பிறகு நீதிமன்றம் மறுஆய்வு செய்து தண்டனையைக் குறைக்கலாம்.

## உலகளவில்

## இந்தியாவில் ஆயுள் தண்டனை
இந்திய சட்டவிதிகளின் படி ஆயுள் தண்டனை என்பது ஒரு மனிதனின் இயற்கையான வாழும் வயது வரை சிறையில் இருப்பது. ஆனால் சில சமயங்களில் ஆயுள் தண்டனை பெற்றவர்கள் உயிருடன் இருக்கும் பொழுதே சிறையில் இருந்து வெளிவந்து விடலாம். 1973ல் துவங்கிய குற்றவியல் செயல்முறைச் சட்டத்தின் பிரிவு 433A, குறைந்தது 14 ஆண்டுகள் சிறை தவிர்த்துவிட முடியாதது எனக் குறிப்பிடுகிறது. இந்தியாவில் சிறைவாசிகள் 14 ஆண்டுகளுக்குப் பிறகு சிறைவாச விடுமுறை, மன்னிப்பு அல்லது தண்டனைக் கால குறைப்பு வழியாக விடுதலை பெற வாய்ப்பு உண்டு. இதற்கான வழிகாட்டுதல்களை தேசிய உனித  உரிமைகள் ஆணையம் 1999ல் வெளியிட்டுள்ளது. இந்தியாவில் ஆயுள் சிறை கைதிகளை முன்னரே விடுவிப்பது என்பது பல நேரங்களில் மாநில அரசுகளின் முடிவில் உள்ளது. தேசியக் குற்ற ஆவணக் காப்பகம் 2022 அறிக்கையின்படி, வாழ்நாள் சிறைதண்டனை பெற்ற கைதிகள் எண்ணிக்கை 75,629 ஆக உள்ளது – இது சிறையிலிருக்கும் குற்றவாளிகளில் 56.7% ஆகும்.

## இலங்கையில் வாழ்நாள் சிறைத்தண்டனை
இலங்கையில் வாழ்நாள் தண்டனை என்பது சட்ட ரீதியாக 20 ஆண்டுகள் கடுமையான சிறை என வரையறுக்கப்பட்டுள்ளது. வாழ்நாள் கைதிகள் 20 ஆண்டுகள் சிறைவாசத்திற்கு பிறகு சனாதிபதி ஆணையின் கீழ் விடுவிக்கப்பட வாய்ப்பு உண்டு.

## மேற்கோள்கள்

## வெளியிணைப்புகள்
* International perspectives on life imprisonment 

பகுப்பு:சட்டம்
பேயனார்

**பேயனார்** சங்ககாலப் புலவர்களில் ஒருவர். 105 பாடல்கள் இவர் பாடியனவாகச் சங்கநூல் தொகுப்பில் இடம் பெற்றுள்ளன. இவற்றில் சில பாடல்களில் பாடியவர் பெயர் பேயார் என உள்ளது. இதனைக் கொண்டு அப்பாடல்களைப் பாடிய புலவர் பெண்பால் புலவர் என எடுத்துக்கொண்டுள்ளனர்.
## பேயனார் பாடல்கள்
:அகநானூறு 234 
:ஐங்குறுநூறு - முல்லை - 100 பாடல்
:குறுந்தொகை 233, 339, 359, 400

## ஐங்குறுநூறு-முல்லைத்திணைப் பாடல்கள்
:ஐங்குறுநூறு - முல்லை

## அகம் 234
வினைமுற்றி மீளும் தலைமகன் தன் தேர்ப்பாகனிடம் சொல்கிறான். தேரோட்டும் வலவனை இவர் 'வலம் பெறுநன்' என்று குறிப்பிடுகிறார்.

என்னவளின் பசலைநோய் விடுபடக், காற்றைப்போல் தேரைச் செலுத்துக! எனினும் அன்னம் போல் மேனிமயிர் கொண்ட குதிரையை மெல்லத் தூண்டுக! ஆண்மான் பெண்மானோடு உறவுகொள்வதற்கு இடையூறு இல்லாமல் தேரைச் செலுத்துக! முல்லைப் பூக்களில் தேன் உண்ணும் வண்டுகளுக்கு இடையூறு இல்லாமல் செலுத்துக! ஊர்மக்கள் பேச்சுக்கு ஆளாகியிருக்கும் அவள் துன்பம் தீரட்டும்.

## குறுந்தொகை 233
தலைவன் தலைவியின் ஊர்ப்பெருமையைத் தன் தேர்ப்பாகனிடம் சொல்கிறான்.
### உவமை
:கவலைக் கிழங்கு ,மாவலிக் கிழங்கு தோண்டிய பள்ளத்தில் கொன்றைப் பூக்கள் உதிர்ந்து கிடப்பது செல்வர் வீட்டுப் பொற்பேழை மூடியைத் திறந்து வைத்திருபது போல் தோற்றமளிக்கும்.

### பழக்கம்
:தலைவியின் தந்தை உயர்ந்தோர்க்கு நீருடன் சொரிந்தபின் தாரைவார்த்துக் கொடுத்தபின் உள்ள மிச்சத்தை யாவர்க்கும் வழங்குவான்.

## குறந்தொகை 339
தலைவன் பிரிவைப் பொறுத்துக்கொள்ளுமாறு தோழி தலைவியை வற்புறுத்துகிறாள்.

காட்டில் எரியும் அகிலின் நறும்புகையை வாங்கிக்கொண்டு வரும் நாடன் அவன். மேனியில் பசலை பாயாவிட்டால் அவனை முயங்குவதும் இனிதுதான்.

## குறுந்தொகை 359
நல்ல நிலா. குறுங்கால் கட்டில். பூப் போன்ற மெத்தை. அவள் புதல்வனுக்குத் தாய். அவள் தன் கணவனின் முதுகைத் தழுவினாள். அவன் தூங்கும் யானை உயிர்ப்பது போலப் பெருமூச்சு விட்டான். தன் பரத்தையை நினைத்தாள்.

## குறுந்தொகை 400
தலைவன் தன் தேர்ப்பாகனுக்கு நன்றி சொல்கிறான்.

வலவோய்! இன்றே இல்லம் கொண்டுவந்துவிட்டாய். புதுவழி படைத்துக்கொண்டு தேரோட்டிய உன் மதி நுட்பத்தைப் பாராட்டுகிறேன்.

குறுங்கட்டுரை
சங்க இலக்கியப் பெண்பாற் புலவர்கள்

பகுப்பு:சங்கத் தமிழ்ப் பெண் புலவர்கள்
இளவெயினி

**பேய்மகள் இளவெயினி** பேய்மகள் இள எயினி சங்ககாலப் பெண் புலவர்களில் ஒருவர். இவரது பாடல் ஒன்றே ஒன்று மட்டும் புறநானூறு 11 ஆம் பாடலாகச் சங்கத்தொகை நூல்களில் இடம்பெற்றுள்ளது. அதில் இவர் சேரமான் பாலை பாடிய பெருங்கடுங்கோவின் கொடைப் பெருமையைப் பாராட்டியுள்ளார். இவர் பரணர் காலத்தைச் சேர்ந்த பெண் புலவர். குறவர் சமுதாயத்தில் பிறந்த இவர் போர்க்களத்தில் பிணந்திண்ணும் பேய் மகளிரை வியந்து பாடிய சிறப்பால் “பேய்மகள்” என்கிற சிறப்புப் பெயருடன் பேய்மகள் இளவெயினி என்றும் அழைக்கப்படுகிறார். இவர் இயற்றிய பாடல் ஒன்று (பாடல்:11) மட்டும் புறநானூற்றில் காணப்படுகிறது. பிற பாடல்கள் கிடைக்கவில்லை.
சேரமான் பாலை பாடிய பெருங்கடுங்கோ புலவராகவும் அரசனாகவும் விளங்கியவர்.

இளவெயினியின் பாடல் சொல்லும் செய்தி:

* மடமங்கையர் பூக்கொய்து மணல்-பாவைக்குச் சூட்டிவிட்டுத் தண்ணான் பொருநை புனலில் பாய்ந்து விளையாடும் வஞ்சி வேந்தன் இவன். 
* இவன் பகைமன்னர் அரண் கடந்து அவர்களைப் புறங்கண்டான்.
* இவனைப்பற்றி மறம் பாடிய பாடினிக்குக் கழஞ்சு எடை கொண்ட பொன்னணிகளை வழங்கினான்.
* பாடினி பாடும்போது அவள் குரலுக்கு இணையாக யாழ் மீட்டிய பாணனுக்கு பொன்னால் செய்த தாமரைப் பூவை விருதாக வழங்கினான்.

பாடலில் புதுமையான நடையோட்டம் காணப்படுகிறது. பாடலடிகளில் மடக்கணி காணப்படுகிறது.

## மேற்கோள்கள்

பகுப்பு:சங்கப் புலவர்கள்
பகுப்பு:சங்கத் தமிழ்ப் பெண் புலவர்கள்
பொதும்பில் புல்லாளங் கண்ணியார்

**பொதும்பில் புல்லாளங் கண்ணியார்** சங்ககாலப் பெண்பால் புலவர்களில் ஒருவர். இவரது பாடல் ஒன்றே ஒன்று சங்கநூல் தொகுப்பில் இடம்பெற்றுள்ளது. அது அகநானூறு 154ஆம் பாடலாக உள்ளது.
* பொதும்பில் என்பது இவர் ஊர்.
* புல்லாளம் என்பது இவர் கண்களிலிருந்த புல் போன்ற வரிக் கோடுகள். ஒப்புநோக்குக பூங்கணுத்திரையார்

## இவரதுபாடல் சொல்லும் செய்திகள்
போர்வினை முடிந்து மனை திரும்பும் தலைவன் தன் தேர்ப்பாகனிடம் சொல்கிறான்.

பகுவாய்த் தேரை
:மழை பொழிந்ததால் தவளை பல இசைக்கருவிகள் முழங்குவது போலக் கறங்குகிறது(ஒலிக்கிறது). 
பிடவம்
:பிடவம் பூக்கள் நுண்மணல் போல் வழியெங்கும் வரிவரியாக வரித்துக் கிடக்கின்றன. 
கோடல்
:பாம்பு படமெடுப்பது போல கோடல் பூ பூத்திருக்கிறது. 
இரலை
:இரலைமான் ஊற்றோடும் அறல்நீரைப் பருகித் தன் துணையோடு படுத்துக்கிடக்கிறது. 
வலவ! 
:நம் தேரில் பூட்டிய குதிரை ஓடும் மணியோசை காடு முழுவதும் கேட்கும்படி தேரை ஓட்டுக!
(தேர்க்காலில் அகப்பட்டுக்கொள்ளாமல் அவை விலகட்டும்). 
நான் அம்மா அரிவையைத் துன்னவேண்டும்.
* துன்னல் = தைத்தல், புணர்தல்

பகுப்பு:சங்கப் புலவர்கள்
மதுரை ஓலைக்கடையத்தார் நல்வெள்ளையார்

**மதுரை ஓலைக்கடையத்தார் நல்வெள்ளையார்** சங்ககாலப் பெண்புலவர்களில் ஒருவர். இவர் பாடியனவாகச் சங்கநூல் தொகுப்பில் இரண்டு பாடல்கள் உள்ளன. அவை நற்றிணை 250, 369 ஆகியவை.

மதுரைமாநகரில் ஓலைக்கடை என்பது ஒரு பகுதியாக விளங்கியது. அப்பகுதியில் வாழ்ந்தவர் நல்வெள்ளையார் என்னும் இந்தப் புலவர்.
:இவரது பால் சொல்லும் செய்திகள்:
## நற்றிணை 250
புதல்வன் கிண்கிணி(கால்சலங்கை) ஆர்ப்பத் தேர்கள்(வண்டிகள்) செல்லும் தெருவில் விளையாடிக்கொண்டிருந்தான். அவன் வாயில் பூமணம் கமழ்ந்தது. நெஞ்சில் பூசியிருந்த சந்தனம் கலைந்திருந்தது. அவனைக் கண்ட தந்தைக்கு ஆசை. மகனை அள்ளி அணக்க நெருங்கினான். அவன் காதலி(மனைவி) 'யாரையா நீர்' என்று சொல்லித் தடுத்து நின்றாள்.

இந்தச் செய்தியைத் தலைவன் தன் பாணனிடம் சொல்லித் தலைவியுடன் வாழ வகைசெய்யுமாறு வேண்டுகிறான்.

## நற்றிணை 369
தலைவன் பிரிவைப் பொறுத்துக்கொள்ளுமாறு தலைவியைத் தோழி வற்புறுத்தும்போது, தலைவி தன்னால் பொறுத்துக்கொள்ள இயலாமையைத் தெரிவிக்கும் பாடல் இது.

பெரும்புண் மாலை
:நுடரின் வெப்பம் தணிந்தது. குருகினம் வானில் பறக்கிறது. முல்லை அரும்புகள் மலர்கின்றன. அவர் இன்னும் வரவில்லை.

ஞெமை
:ஞெமை மரங்கள் ஓங்கியுள்ளத் இமயமலை.
கங்கை
:இமய மலையிலிருந்து பொங்கிவரும் கங்கையாறு போன்ற என் காம வெள்ளத்தை நீந்திக் கடக்க எனக்கு வழி தெரியவில்லையே!

பகுப்பு:சங்கப் புலவர்கள்
சிலந்தி சங்கு

**சிலந்தி சங்கு** (*Spider conch*) ராமேசுவரம் முதல் கன்னியாகுமரி வரையுள்ள மன்னார் வளைகுடா பகுதியில் அதிகமாக வாழும் வித்தியாசமான உடல் அமைப்பைக் கொண்ட சங்கு வகையாகும். இது பார்ப்பதற்கு சிலந்தியைப் போல் இருப்பதாலும் ஐந்து வரல்களைக்கொண்டு இருப்பதாலும் இதனை சிலந்தி சங்கு என்றும் ஐவிரல் சங்கு என்றும் மீனவர்கள் அழைக்கின்றனர். *ஸ்ட்ரோம்பிடே* எனப்படும் குடும்பத்தைச் சேர்ந்த இந்தச் சிலந்திச் சங்குகளின் விலங்கியல் பெயர் *லேம்பிஸ்*.(*Lambis lambis*)
## உடல் அமைப்பு
ஆண் சிலந்தி சங்கின் சிறு விரல்கள் கீழ் நோக்கி வளைந்தும், பெண் சிலந்தி சங்கின் சிறு விரல்கள் மேல்நோக்கி வளைந்தும் காணப்படும். ஆரஞ்சு மற்றும் பிங்க் நிறத்தில்  இவை கானப்படுகின்றன. சிலந்திச் சங்குகள் அவை நகரும் இடத்தின் நிறத்திற்கேற்ப அதன் மேற்புற ஓட்டின் நிறத்தையும் அடிக்கடி மாற்றிக் கொண்டே இருப்பதால் இவை எளிதில் கண்களுக்குத் தெரிவதில்லை.இந்த வசதியையே தன்னைப் பாதுகாக்கவும் பயன்படுத்திக் கொள்கிறது.இச்சங்கிலுள்ள திடமான கால் பாதத்தின் உதவியால் கனமான அந்த ஓட்டைத் தூக்கிக் கொண்டு இடம் விட்டு  இடம் பெயர்ந்து இரை தேடிக் கொள்கின்றன.
## வாழிடம்
மாங்குரோஸ் எனப்படும் சதுப்பு நில காடுகளிலும்,பவளப்பாறைகள் அதிகமாகவுள்ள பகுதிகளிலும் காணப்படுகின்றன. உலகம் முழுவதும் உள்ள வெப்ப மண்டலக் கடல்களில் அதிகமாக வாழ்ந்தாலும் தீவுப்பகுதிகளின் கரையோரங்களில் சுமார் 5 மீட்டர் ஆழத்திலும் கூட இவை வசிக்கின்றன. கடலில் உள்ள பாசி வகைகளில் ஒரு வகையான சிவப்பு நிற பாசிகளைத் தின்று உயிர் வாழும் இவ்வினங்கள் ஆழம் குறைவான இடங்களில் வசிக்கின்றன.குறைந்தபட்சம் 18 செ.மீ.முதல் 29 செ.மீ.நீளம் வரை இது வளரும். அதிக கனமுடையதாகவும் அளவில் பெரியதாகவும் இருக்கும் இந்தச் சங்கின் பின்புறம் இயற்கையாகவே மிகவும் பளபளப்பாக இருக்கும்.இச்சங்கின் மேற்புற ஓடு வெள்ளை நிறத்திலும் பழுப்பு நிற புள்ளிகளை உடையதாகவும் இருக்கும். இச்சங்கிலுள்ள திடமான கால் பாதத்தின் உதவியால் கனமான அந்த ஓட்டைத் தூக்கிக் கொண்டு இடம் விட்டு  இடம் பெயர்ந்து இரை தேடிக் கொள்கின்றன.
## பயன்பாடு
இதனுள்ளே இருக்கும் பூச்சி போன்ற உயிரினம் சுவை மிகுந்த இறைச்சியாகவும் மீனவ மக்களால் பயன்படுத்தப்படுகிறது. இதன் இறைச்சியை எடுத்த பிறகு சுத்தப்படுத்தப்பட்டு மேலும் பளபளப்பாக்கி அலங்காரப் பொருளாக மாற்றி வெளிநாடுகளுக்கு ஏற்றுமதி செய்யப்படுகிறது. இவ்வினம் பெரும்பாலும் கடற்கரையோரங்களில் அதிக எண்ணிக்கையில் வாழ்வதால் வேகமாக அழிந்து கொண்டிருக்கும் உயிரினங்களின் பட்டியலில் இடம் பிடித்திருக்கிறது.

## மேற்கோள்கள்

பகுப்பு:கடல்வாழ் உயிரினங்கள்
பகுப்பு:மெல்லுடலிகள்
பகுப்பு:சங்குகள்
போசுட்பிக்சு

**போசுட்பிக்சு** என்பது ஒரு கட்டற்ற அஞ்சல் பரிமாற்று முகவர் ஆகும்.  இது அஞ்சலை திசைவித்து கொண்டு சென்று வழங்கும்.  இது வேகமான, இலகுவாக நிர்வாகிக்கக்கூடிய, பாதுகாப்பான ஒரு மாற்று அஞ்சல் மென்பொருளாக வடிவமைக்கப்பட்டது.  இதை முதலில் 1997 ம் ஆண்டு ஐ.பி.எம் ச் சேர்ந்த Wietse Venema என்பவர் எழுதினார்.  

பகுப்பு:கட்டற்ற மின்னஞ்சல் மென்பொருட்கள்
ஆசிரமம்

**ஆசிரமம்** () (**ashram**) (சமசுகிருதம்/இந்தி: आश्रम) என்பது பொதுவாக  குரு அல்லது  துறவி ஒருவர் தனது ஆன்மீகத்தேடலை நாடும் குடிலைக் குறிக்கும். சீடர்களுக்கு ஆன்மீக வழிகாட்டலை தந்தமையால் குருகுலங்கள் ஆசிரமம் என அழைக்கப்பட்டன. தற்காலத்தில் தனிமையான சூழலில் இந்திய பண்பாட்டுக் கூறுகளான யோகா, அத்வைதம், செவ்வியல் இசை மற்றும் சமய சிந்தனைகளை ஆய்வு செய்யும் இடமாக குறிப்பிடப்படுகிறது. 
ஓர் ஆசிரமம் பொதுவாக, எப்போதுமே யல்ல, மனித நடமாட்டமற்ற வனப்பகுதிகளில் அல்லது மலைப்பகுதிகளில் இயற்கையோடு இயைந்து தியானம் செய்யுமளவில் நிசப்தமாக அமைக்கப்படுகிறது. இங்கு வாழ்வோர் வழமையாக ஆன்மீக மற்றும் உடல் பயிற்சிகளில் ஈடுபடுகின்றனர். சில மாணாக்கர்களுக்கு தங்கி படிக்கும் பாடசாலையாகவும் விளங்குகின்றது.

## மகாராட்டிரப் பள்ளிகள்
மகாராட்டிரத்திலும் இந்தியாவின் வேறு சில பகுதிகளிலும் பழங்குடியினர் வாழுமிடங்களில் அமைக்கப்பட்டுள்ள தங்கிப்படிக்கும் பள்ளிகள் ஆசிரம சாலை (Ashram Shala அல்லது Ashram) என அழைக்கப்படுகின்றன. அவ்வாறான ஒரு பள்ளி லோக் பிராதாரி பிரகல்ப் ஆசிரமசாலை ஆகும்.

## மேற்கோள்கள்

பகுப்பு:இந்து மெய்யியல் கருத்துருக்கள்
பகுப்பு:ஆசிரமங்கள்
டோவ்கோட்

**டோவ்கோட்** என்பது லினிக்சு/யுனிக்சு ஒருங்கியங்களுக்கு ஆன ஒரு கட்டற்ற ஐமப் மற்றும் பொப்3 வழங்கி மென்பொருள் ஆகும்.  இது பாதுகாப்பை முதன்மையாகக் கவனத்தில் எடுத்து வடிவமைக்கப்பட்டது ஆகும்.  இதை Timo Sirainen அவர்கள் விருத்தி செய்து, 2002 இல் முதலில் வெளியிட்டார்.  

## வெளி இணைப்புகள்

பகுப்பு:கட்டற்ற மின்னஞ்சல் மென்பொருட்கள்
சித்தார்கோட்டை

**சித்தார்கோட்டை** (ஆங்கிலம் : Chittarkottai) தமிழ்நாட்டில் ராமநாதபுரம் மாவட்டத்தில் அமைந்துள்ள ஒரு பஞ்சாயத்து

## புவியியல் அமைப்பு:
இவ்வூரின் அமைவிடம் 9°25′38″N 78°54′15″E﻿ ஆகும். சித்தார்கோட்டை இராமநாதபுரத்திலிருந்து சாலை வழியாக 13 கி.மீ. ஆகும். இராமநாதபுரத்திற்கு வட கிழக்காவும் தேவிபட்டிணத்திற்கு தெற்கிலும் அமைந்துள்ளது. இராமேஸ்வரம் செல்லும் வழி இதன் வழியாகச் செல்கின்றது. கடற்கரை 3 கி.மி தொலைவில் உள்ளது.

## சுற்றியுள்ள கிரமங்கள
சித்தார்கோட்டை பஞ்சாயாத்தில் ஏழு கிராமங்கள் உள்ளன. வாழூர், பழனிவலசை, முடிவீரன்பட்டினம், குலசேகரக்கால், அம்மாரி, ஜமீன்தார்வலசை மற்றும் இலந்தைக் கூட்டம் இதில் அடங்கும்.

## மக்கள் வகைப்பாடு
சித்தார்கோட்டை மற்றும் வாழூரில் பெரும்பகுதியானவர்கள் முஸ்லிம்கள். பெரும்பகுதியான மக்கள் வெளிநாடுகளில் தான் வியாபாரம் செய்து வருகின்றனர். பலர் மலேசியா மற்றும் சிங்கப்பூரில் குடியுரிமை பெற்றுள்ளனர். முடிவீரன்பட்டிணம் மற்றும் பழனிவழசை உள்ளவர்கள் பெரும்பகுதி மீன்பிடி தொழிலில் ஈடுபட்டு வருகின்றனர். பழனிவழசையில் விவசயாயமும் செய்கின்றனர்.

## கல்வி அறிவு
முன்பு பெண்களும் கிராமத்தில் உள்ளவர்களும் கல்வியில் ஆர்வம் காட்டவில்லை. ஆனால் சித்தார்கோட்டையின் முஹமதியா மேல்நிலைப் பள்ளியின் வளர்ச்சியால் மாற்றம் ஏற்பட்டுள்ளது. 80% சதம் பெண்களும் ஆண்களும் தற்போது படித்துள்ளனர். வாலிபால விளையாடில் இராமநாதபுரம் மாவட்டில் சித்தார்கோட்டை பள்ளி தனித்துவம் பெற்று பல  வெற்றிகளை குவித்துள்ளது பள்ளி மாணவர்கள் ச்சு, கட்டுரை, கவிதை பே எட்டிகளில் பல விருதுகளையும் பெற்று ஊருக்கு பெருமை  சேர்த்துள்ளார்.

## அமைப்புகள்
சித்தார்கோட்டையில் முஸ்லிம் தர்மபரிபாலண சபா என்ற அமைப்பு உள்ளது. இது ஊரின் நிர்வாகத்தை சீராக செய்து வருகின்றது. அதே போல பொதுப் பணிகளுக்காக வாலிப முஸ்லிம் தமிழ்க் கழகத்தை ஏற்படுத்தி விளையாட்டையும், தமிழையும் வளர்க்கின்றது. கிராமங்களிலும் கிரமா நிர்வாக சபை முறையே நடைபெற்று வருகிறது. அந்தந்த ஊர்களின் பிரச்சனைகள், திருமணம் போன்ற காரியங்கள் இதன் மூலம் நடைபெறுகின்றது.

அதே போன்று அனைத்து கிரமாம சபை நிர்வாகத்திற்கிடையே மிக நல்ல உறவு உள்ளதால் அனைவர்களும் மிகவும் ஒற்றுமையுடன் வாழ்ந்து வருகின்றனர். ஹிந்து முஸ்லிம் என்ற பாகுபாடின்றி அனைவர்களும் ஒற்றுமையுடன் வாழ்கின்றனர்.

## மேற்கோள்கள்

## இணையதளங்கள:
*சித்தார்கோட்டை பல்சுவை பக்கங்கள்

பகுப்பு:இராமநாதபுரம் மாவட்டத்திலுள்ள கிராமங்கள்
பறக்கும் விளக்கு

**கொங் மிங் விளக்கு** (*Kongming lantern*) அல்லது **பறக்கும் விளக்கு** (*Sky lantern*) என்பது சீனா போன்ற ஆசிய நாடுகளில் பயன்படுத்தப்படும் ஒருவகை விளக்கு. இதுவே உலகில் முதன்முதலில் கண்டுபிடிக்கப்பட்ட பறக்கும் பலூன் என்றும் கூறலாம். இவ்விளக்குகள் எண்ணெய்காகிதம் என்று அழைக்கப்படும் மிக மெல்லிய காகிதத்தைக் கொண்டு தயாரிக்கப்படுகிறது.மேலும் மூங்கில் வளையம்,காயவைத்த தேங்காய் பருக்கும் *காங் மிங்* விளக்குகளைத் தயாரிக்கப் பயன்படுத்தப்படுகிறது.தேங்காய் பருக்கு அவ்விளக்கு பறப்பதற்கான எரிபொருளாக பயன்படுகிறது.சில நேரங்களில் தேங்காய் பருக்குவிற்கு பதிலாக வேறு சில பொருள்களையும் பயன்படுத்துவார்கள்.

காங் மிங்' விளக்குகள் *ஜ்ஹு கே லியாங்* எனும் சீனப் பேரரசின் படைத்தளபதியால் கண்டுபிடிக்கப்பட்டன; கண்டுபிடிக்கப்பட்ட காலம் கிபி 3ம் நூற்றாண்டு என அறியப்படுகிறது. முதலில் இவ்விளக்குகள் போர் காலங்களில் தகவல்கள் அனுப்பதற்காகப் பயன்படுத்தப்பட்டிருக்கிறது.ஆபத்து நேரங்களில் சீன படைவீரர்கள் இவ்விளக்குகளை பறக்கவிடுவதன் மூலம் செய்திகளை பறிமாறியுள்ளனர். ஒவ்வொரு வகையான செய்திக்கும் தனித்தனியே நிறம் உண்டு.எனவே சீன வீரர்கள் அவர்கள் தெரிவிக்க வேண்டிய செய்திக்கு ஏற்றது நீறத்தை உடைய *காங் மிங்*விளக்குகளை பறக்கவிட்டு தங்கள் செய்திகளை பறிமாறியுள்ளனர்.

தற்காலத்தில் காங் மிங் விளக்குகளின் பயன்பாடு என்பது முற்றும் மாறியுள்ளது. அது தற்பொழுது சீனர்களின் பண்பாட்டுச் சின்னமாகவும் பெருநாள் காலப்பொருளாகவும் கருதப்படுகிறது. *காங் மிங்* விளக்குகள் பயன்படுத்துவதன் மூலம் தீ விபத்து போன்ற நிகழ்வுகள் அதிகம் ஏற்படுவதால் சீன நாட்டில் உள்ள 'சண்யா' எனும் தீவில் *காங் மிங்* விளக்குகளை பயன்படுத்துவதற்கு தடை விதிக்கப் பட்டிருக்கிறது. மேலும் மலேசியா, சிங்கப்பூர் போன்ற  நாடுகளிலும் கொங் மிங் விளக்குகளைப் பயன்படுத்துவதற்கு தடை விதித்துள்ளனர்.

## வெளி இணைப்புகள்

## மேற்கோள்கள்

பகுப்பு:சீனப் பண்பாடு
பகுப்பு:சீனக் கண்டுபிடிப்புக்கள்
பகுப்பு:ஜப்பானியப் பண்பாடு
சுஹ்ரவாடி சுவோ

**சுஹ்ரவாடி சுவோ** (Suhrawadi Shuvo, பிறப்பு: நவம்பர் 21, 1988), வங்காளதேசம் துடுப்பாட்ட அணியில் சேர்க்கப்பட்டுள்ள புதிய வீரர். இவர் இதுவரை முதல்தர துடுப்பாட்டம், ஏ-தர போட்டிகளில் மாத்திரம் விளையாடியுள்ளார். வங்காளதேச ராஜ்சாஹி கோட்ட அணிக்காக விளையாடி வருகின்றார்.

பகுப்பு:வங்காளதேசத் துடுப்பாட்டக்காரர்கள்
பகுப்பு:1988 பிறப்புகள்
இரத்த வங்கி

**இரத்த வங்கி** என்பது மனிதர்களின் எதிர்பாராத விபத்துக்கள், நோய்கள் மற்றும் அறுவை சிகிச்சை ஆகிய நேரங்களில் தேவைப்படும் அதிகப்படியான இரத்தத்தை ஈடு செய்வதற்காக இரத்தத்தை சேமிக்கும் இடமாகும். 18 வயது நிரம்பிய 50 கிலோ எடையுள்ள திடகாத்திரமான ஆண்கள் மற்றும் பெண்கள் 6 மாதங்களுக்கு ஒருமுறை இரத்த தானம் வழங்கலாம். அவ்வாறு வழங்கப்படும் குருதி இரத்த வங்கிகளில் சேமிக்கப்படுகிறது.

## இரத்த வங்கியின் செயல்பாடுகள்

ஒவ்வொரு மனிதனின் உடலிலும் சராசரியாக 4½ (நான்கரை) முதல் 5½ (ஐந்தரை) லிட்டர் இரத்தம் உள்ளது. இரத்த தானம் செய்ய வருபவரிடமிருந்து தேவைக்கேற்ப 350மிலி முதல் 450 மிலி வரை மட்டும் சேகரிக்கப்படுகிறது.

சேகரிக்கப்பட்ட இரத்தம் இரத்த வங்கிகளில் குளிரூட்டப்பட்டு பாதுகாக்கப்படுகின்றது.சேகரிக்கப்பட்ட முழு இரத்தத்திலிருந்து தேவைக்கேற்ப இரத்தப் பகுதிப் பொருட்கள் பிரித்தெடுக்கப்படுகின்றது.

இரத்தப் பகுதிப் பொருட்கள் (இரத்தச் சிகப்பணு, இரத்த தட்டுக்கள், பிளாஸ்மா) அனைத்தும் தகுந்த வெப்பநிலையில் குறிப்பிட்ட காலம் வரையிலும் பாதுகாக்கப்படுகிறது.

ஒவ்வொரு இரத்தப் பகுதிப் பொருட்களும் கீழ்க் கண்ட நாட்கள் வரையிலும் பதப்படுத்தப்பட்டு பாதுகாக்கப்படுகின்றது.

*தூய இரத்தம் (Whole blood)--35 நாட்கள்
*இரத்தச் சிகப்பணு (Packed Red செல்ஸ்)--42 நாட்கள்
*இரத்தத் தட்டுக்கள் (Platelets)--5 நாட்கள்
*பிளாஸ்மா (Plasma)--1 வருடம்

இரத்ததானம் செய்தவர்களின் இரத்தம் பரிசோதனை செய்தபிறகே நோயாளிக்குச் செலுத்தப்படுகின்றது.

இரத்தம் செலுத்தப்படுவதற்கு முன் அந்த இரத்தம் நோயாளிக்கு பொருந்துமா என்று சோதனை செய்தபிறகே வழங்கப்படுகின்றது.

## இவற்றையும் பார்க்கவும்
யெகோவாவின் சாட்சிகளும் குருதிக்கொடையும்

## மேற்கோள்கள்

பகுப்பு:குருதி மாற்றீடு
சபர்மதி ஆசிரமம்

**சபர்மதி [[ஆசிரமம்]] ** (Sabarmati Ashram, குசராத்தி: સાબરમતી આશ્રમ) அகமதாபாத் நகரின் நகரமண்டபத்திலிருந்து 4 மைல்கள் தொலைவில் சபர்மதி ஆற்றின் கரையில் புறநகர் சபர்மதியின் புகழ்பெற்ற ஆசிரமம் சாலையில் அமைந்துள்ளது.  இது காந்தி ஆசிரமம் என்றும் அரிசன் ஆசிரமம் என்றும் சத்தியாகிரக ஆசிரமம் என்றும் குறிப்பிடப்படுகிறது. மோகன்தாசு கரம்சந்த் காந்தி 1918 முதல் 1933 வரை இங்கு  வாழ்ந்திருந்தார். இந்திய விடுதலை இயக்கத்தில் 1930ஆம் ஆண்டு நடைபெற்ற தண்டி யாத்திரையில் முக்கிய பங்காற்றிய இவ்விடம் இந்திய அரசால் தேசிய நினைவுச் சின்னமாக அறிவிக்கப்பட்டுள்ளது.

சபர்மதி ஆசிரமம் முன்னதாக *சத்தியாகிரக ஆசிரமம்* என அழைக்கப்பட்டது. அகமதாபாத்தில் இருந்த, ஜீவன்லால் தேசாய் என்ற வழக்கறிஞருக்குச் சொந்தமான,  தனியார் மாளிகையில் சத்தியாகிரக ஆசிரமம் இயங்கியது. பின்னரே சபர்மதி ஆற்றின் கரையில் உள்ள தற்போதைய இடத்திற்கு மாற்றப்பட்டது.

## சொத்துவரி சர்ச்சை
சபர்மதி ஆசிரம வளாகத்தில், உயர்நிலைப்பள்ளி, மேல்நிலைப்பள்ளி, கல்லூரி ,மாணவர் விடுதிகள் என 12 வகையான சொத்துக்கள் உள்ளன. இவற்றிற்கு 1960ஆம் ஆண்டில் குசராத்-மகாராட்டிர மாநிலங்கள் இணைந்திருந்த பாம்பே மாநிலத்தின் முதல்வர் மொரார்ஜி தேசாய் முழுமையான சொத்துவரி விலக்கு அளித்தார். தொடர்ந்து அகமதாபாத் நகராட்சித் தலைவராக விளங்கிய, பின்னாள் துணைப் பிரதமர், வல்லபாய் படேல் நிரந்தர வரிவிலக்கு அளித்தார். 198 முதல் இந்திய தேசிய காங்கிரசு ஆட்சியில் இந்த ஆசிரமத்திற்கு சொத்துவரி விதிக்கப்பட்டு 2000ஆம் ஆண்டுவரை செலுத்தப்பட்டு வந்துள்ளது. இத்தொகையை சில சிறப்புச் சலுகைகள் மூலம் திருப்பித் தரப்பட்டது. 2007, 2008 ஆண்டுகளிலிருந்து மீண்டும் சொத்துவரி கேட்பு அறிக்கைகள் பெறப்பட்டன. அரசுகொடை மற்றும் மக்கள் நன்கொடையால் நடத்தப்படும் இந்த ஆசிரமத்திற்கு நிரந்தரமாக விலக்கு அளிக்க வேண்டும் என ஆசிரம நிர்வாகம் கோரிக்கை எழுப்பி உள்ளது.

## காட்சியகம்

File:Sabarmati_Ashram_Ahmedabad.jpg| 1948இல் சபர்மதி ஆசிரமம் 
File:Statue of Gandhi at Sabarmati Ashram.jpg| ஆசிரமத்தில் அமைக்கப்பட்டுள்ள காந்தியின் சிலை 
File:Sabarmati-Ashram-11.jpg|மகாத்மா காந்தியின் வீட்டின் பின்புறம் 
File:Sabarmati-Ashram-1.jpg| காந்தி சங்கராலயம் - உட்புற தாழ்வாரங்கள்
File:Sabarmati-Ashram-3.jpg| காந்தி சங்கராலயம் - வெளிப்புறம்
File:Mg-ashram99.jpeg|மகாத்மா காந்தியின் வீட்டு முன்புறத் தோற்றம் 
File:Warli-art-1.jpg|சபர்மதி ஆசிரமத்தில் வார்லி கலை வடிவம் 
File:Warli-art-2.jpg|சபர்மதி ஆசிரமத்தில் வார்லி கலை வடிவம்
File:God is Truth.jpg|வாய்மையே கடவுள், கிட்டத்தட்ட 1927
File:Beautiful View from the door at Gandhi Ashram.jpg|காந்தியின் வீட்டிலிருந்து அழகான காட்சி


## மேற்சான்றுகள்

## வெளி இணைப்புகள்
* சத்தியாக்கிரக ஆசிரமத்தின் வரலாறு குசராத்தியில் - સત્યાગ્રહાશ્રમનો ઈતિહાસ - மோகன்தாசு கரம்சந்த் காந்தி

* காந்தி மரபுடமை வலைவாசல்

பகுப்பு:காந்தியம்
பகுப்பு:மகாத்மா காந்தி தொடர்பான ஆசிரமங்கள்
நஸ்முல் உசைன்

**மொகம்மட் நஸ்முல் உசைன்**: (Mohammad Nazmul Hossain, பிறப்பு: அக்டோபர் 5, 1987) வங்காளதேசம் துடுப்பாட்ட அணியின் பந்துவீச்சாளர், வங்காளதேச கபிகாமி பிரதேசத்தில் பிறந்த இவர் வங்காளதேசம் தேசிய அணி, வங்காளதேச துடுப்பாட்ட ஏ அணி,வங்காளதேச 19 இன் கீழ், செல்கில் கோட்ட அணிகளில் இவர் அங்கத்துவம் பெறுகின்றார்.

பகுப்பு:வங்காளதேசத் துடுப்பாட்டக்காரர்கள்
பகுப்பு:1987 பிறப்புகள்
நான்கு ஆசியப் புலிகள்

**நான்கு ஆசியப் புலிகள்** (**நான்கு ஏசியன் புலிகள்**) அல்லது **நான்கு ஆசிய டிராகன்கள்** *(Four Asian Tigers or Asian Dragons)* என்பது ஆசிய நாடுகளிலேயே, பொருளாதாரத்தில் அதிக வளர்ச்சியடைந்த  நான்கு நாடுகளைக் குறிக்கிறது. ஹொங்கொங், சிங்கப்பூர், தென் கொரியா மற்றும் தாய்வான் ஆகியவையே இந்த நான்கு நாடுகள்.

பகுப்பு:ஆங்காங்
பகுப்பு:சிங்கப்பூர்
பகுப்பு:தைவான்
பகுப்பு:தென் கொரியா
பகுப்பு:ஆசிய நாடுகள்
பகுப்பு:தென் கொரியப் பொருளாதாரம்
திவான் பகதூர்

**திவான் பகதூர்** (*Diwan Bahadur*) பிரித்தானிய இந்தியாவில் நாட்டிற்கு சிறந்த சேவை புரிந்த தனிநபர்களுக்கு வழங்கப்பட்ட ஓர் பட்டம். இது ராவ் பகதூர் பட்டத்துக்கு அடுத்த உயரிய பட்டமாகும்.  இந்திய விடுதலை இயக்கத்தில் பங்கு கொண்ட இந்தியர்கள் முன்னர் தங்களுக்கு வழங்கப்பட்ட இப்பட்டங்களை துறப்பதை வழக்கமாகக் கொண்டிருந்தனர்.
## குறிப்பிடத்தக்க சிலர்
# வெ. இராமபத்ர நாயுடு சமீன்தார், வடகரை மற்றும் தொட்டப்பநாயக்கனூர்
# முருகதாஸ் தீர்த்தபதி, சமீன்தார், சிங்கம்பட்டி, திருநெல்வேலி
# சர் டி.விஜயராகவாச்சார்யா, கரூர் 
#இரட்டைமலை சீனிவாசன்

## மேற்கோள்கள்

பகுப்பு:பரிசுகளும் விருதுகளும்
பகுப்பு:பிரித்தானிய இந்தியா
கான் பகதூர்

thumb | வலது | கான் பகதூர் பதக்கம்***கான் பகதூர்*** (***Khan bahadur*** ') என்பது பிரித்தானிய இந்தியாவில் நாட்டிற்கு சிறந்த சேவை புரிந்த தனிநபர்களுக்கு வழங்கப்பட்ட ஓர் பட்டமாகும்.  இசுலாமிய, பார்சி மக்களுக்கு **[[கான் பகதூர்]]** என்று வழங்கப்பட்டது. சிலநேரங்களில் *ராய் சாகிப்* என்ற பட்டமும் வழங்கப்பட்டது.

இது வங்காளத்தில் *ராய் பகதூர்* என வழங்கப்பட்டது. "ராவ்" என்ற சொல் "இளவரசர்" என்பதையும் "பகதூர்" என்பது "மாண்பிற்குரியவர்" என்றும் பொருள்படும். பிரித்தானிய இந்தியாவில் இந்துக்களுக்கும் கிருத்துவர்களுக்கும் பதக்கமொன்றுடன் வழங்கப்பட்ட இப்பட்டம் தற்கால பத்மசிறீ போன்ற குடியியல் விருதுகளுக்கு இணையானது.

## குறிப்பிடத்தக்க சிலர்
#திவான் கான் பகதூர் கலிஃபுல்லா சாகிப் இராவுத்தர், புதுக்கோட்டை சமஸ்தானம் 
#கான் பகதூர் முஹம்மது உஸ்மான், சென்னை
#கான் பகதூர் சர் முகமது ஹபிபுல்லா, சென்னை
#கான் பகதூர் முஹம்மது பஜ்லுல்லாஹ்,சென்னை
#கான் பகதூர் காவஸ்ஜி பெட்டிகரா, மும்பை
#கான் பகதூர் முஹம்மது மூசா சேட்,சென்னை
# கான் பகதூர் பாசல் அலி
#குத்துஸ் பாஷா சாகிப்
#கான் பகதூர் சர் குலாம் முஹம்மத் அலி கான்
# கான் பகதூர் துபாஷ் அப்துல் காதிர் இராவுத்தர், அபிராமம்
#கான் பகதூர் விஜயன் V M அப்துல் ரகுமான் அம்பலம், அபிராமம்
#கான் பகதூர் கபீருதீன் அஹமது, வங்காள நீதிபதி
#கான் பகதூர் ஜலாலுதீன் அஹமது, வங்காள வழக்கறிஞர்
# கான் பகதூர் அல்லாஹ் பக்‌ஷ் கபூல், பாகிஸ்த்தான், சிந்து
# கான் பகதூர் முஹம்மது அய்யூப் கோரோ, பாகிஸ்த்தான், சிந்து
# கான் பகதூர் சர் சையது அகமது கான்

பகுப்பு:பரிசுகளும் விருதுகளும்
பகுப்பு:பிரித்தானிய இந்தியா
பகுப்பு:இந்தியாவில் பட்டங்கள்
பகுப்பு:கான் பகதூர் பட்டம் பெற்றவர்கள்
மத்திய பிரதேச முதலமைச்சர்களின் பட்டியல்

**மத்திய பிரதேச முதலமைச்சர்**, இந்திய மாநிலமான மத்திய பிரதேசத்தின் அரசுத் தலைவர் ஆவார். இவர் ஐந்து ஆண்டு காலம் பதவியில் இருப்பார்.

## முதலமைச்சர்கள்

இந்தியாவின் மத்திய பிரதேச மாநில முதலமைச்சர்களின் பட்டியல்:

## இவற்றையும் பார்க்கவும்
* இந்திய முதலமைச்சர்களின் பட்டியல்
* மத்திய பிரதேச ஆளுநர்களின் பட்டியல்

## வெளியிணைப்புகள்

* மத்திய பிரதேச முதலமைச்சர்கள் 

பகுப்பு:இந்தியாவின் மாநில முதலமைச்சர்கள் பட்டியல்கள்
பகுப்பு:மத்தியப் பிரதேச முதலமைச்சர்கள்
பகுப்பு:மத்தியப் பிரதேச அரசு
கேமரன் வைட்

**கேமரூன் லியோன் ஒயிட்** (Cameron Leon White பிறப்பு: ஆகஸ்ட் 18, 1983) ஒரு ஆஸ்திரேலிய துடுப்பாட்ட அணியின் வீரர் மற்றும் முன்னாள் ஆஸ்திரேலிய இருபது 20 மற்றும் விக்டோரியன் புஷ்ரேஞ்சர்ஸ் துடுப்பாட்ட அணியின் தலைவர் ஆவார். நடுத்தர வரிசை மட்டையாளர் மற்றும் வலது கை சுழற்பந்து பந்து வீச்சாளர், வைட் 2000-01ஆம் ஆண்டில் முதல் தரத் துடுப்பாட்டப் போட்டிகளில்   விக்டோரியன் புஷ்ரேஞ்சர்ஸ் அணி சார்பாக இவர் அறிமுகமானார். விக்டோரியா அணியின் வீரர் ஷேன் வார்னுடனான ஆரம்பகாலங்களில் இவர் ஒப்பிடப்பட்டார். ஆத்திரேலியா  விக்டோரியா பிராந்தியத்தில் பிறந்த இவர்  ஆத்திரேலியா தேசிய அணி, ஆத்திரேலியா துடுப்பாட்ட ஏ, சமர்செட் அணி, ரோயல் செலஞ்சர்ஸ் அணி டெக்கன் சார்ஜஸ், விக்டோரியா பிராந்திய  அணிகளில் இவர் அங்கத்துவம் பெறுகின்றார்.

2003 ஆம் ஆண்டில் இவர் விக்டோரியாத் துடுப்பாட்ட அணியின் தலைவராக நியமிக்கப்பட்டார். அப்போது இவரின் வயது 20 ஆகும்.இதன்மூலம் மிக இளம் வயதில் அந்த அணியின் தலைவராக நியமனம் பெற்றவர் எனும் பெருமை பெற்றார். 2005 ஆம் ஆண்டு முதல் இவர் பரவலாக அரியப்பட்டார். இருந்தபோதிலும் சில போட்டிகளில் மட்டுமே விளையாடும் வாய்ப்பினைப் பெற்றார். மேலும் அப்போதைய அணியின் தலைவரான ரிக்கி பாண்டிங் இவர் முன்னணிப் பந்துவீச்சாளராக ஆக வேண்டும் எனில் இன்னும் திறமையினை சிறப்பாகப் பயன்படுத்த வேண்டும் எனத் தெரிவித்தார். மேலிம் இங்கிலாந்து மாகாணப் போட்டிகளில் சிறப்பான திறனை வெளிப்படுத்தியதன் விளைவாக இவர் ஆத்திரேலியத் துடுப்பாட்ட அணியின் தேர்வாளர்களால் ஈர்க்கப்பட்டார். 2008 ஆம் ஆண்டில் தேர்வுத் துடுப்பாட்ட போட்டித் தொடரில் இவர் தேர்வானார்.

2012 ஆம் ஆண்டு வரை  இவர் இருபது20 போட்டித் தலைவராக இருந்தார். பிக்பாஷ் லீக்கில் இவர் மோசமான திறனை வெளிப்படுத்தியதன் மூலம் இவர் தலைவர் பதவியில் இருந்து விலக்கப்பட்டார். மெல்போர்ன் ஸ்டார்ஸ் அணி சார்பாக விளையாடிய போது இவருக்கு *பியர்* எனும் புனைப் பெயர் வந்தது.

## சர்வதேச போட்டிகள்

### தேர்வுத் துடுப்பாட்டம்
2008 ஆம் ஆண்டில் ஆத்திரேலியத் துடுப்பாட்ட அணி இந்தியாவில் சுற்றுப்பயணம் செய்து விளையாடியது .அக்டோபர் 9, பெங்களூரு சின்னசுவாமி துடுப்பாட்ட அரங்கில் நடைபெற்ற இந்தியயத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 13 பந்துகளில் ஆறு ஓட்டங்களை எடுத்து சர்மா பந்துவீச்சில் ஆட்டமிழந்தார். பின் பந்துவீச்சில் 13 ஓவர்களை வீசி 39 ஓட்டங்களை விட்டுக் கொடுத்தார். இதில் இரண்டு ஓவர்களை மெய்டனாக வீசினார். ஆனால் இலக்கினைக் கைப்பற்றவில்லை.இரண்டாவது ஆட்டப் பகுதியில் 14 பந்துகளில் 18 ஓட்டங்கள் எடுத்து இறுதிவரை ஆட்டமிழக்காமல் இருந்தார். இந்தப் போட்டிசமனில் முடிந்தது. 2008 ஆம் ஆண்டில் ஆத்திரேலியத் துடுப்பாட்ட அணி இந்தியாவில் சுற்றுப்பயணம் செய்து விளையாடியது .நவம்பர் 6, நக்பூர் துடுப்பாட்ட அரங்கில் நடைபெற்ற இந்தியயத் துடுப்பாட்ட அணிக்கு எதிரான நன்காவது தேர்வுத் துடுப்பாட்டப் போட்டியியின் முதல் ஆட்டப் பகுதியில் 133 பந்துகளில் 46 ஓட்டங்களை எடுத்து ஹர்பஜன் சிங் பந்துவீச்சில் ஆட்டமிழந்தார். பின் பந்துவீச்சில் 10 ஓவர்களை வீசி 24 ஓட்டங்களை விட்டுக் கொடுத்தார். இதில் ஒரு ஓவரை மெய்டனாக வீசினார். ஆனால் இலக்கினைக் கைப்பற்றவில்லை.இரண்டாவது ஆட்டப் பகுதியில் இரண்டு ஓவர்களை வீசி 15 ஓட்டங்களை விட்டுக் கொடுத்தார். ஆனால் இலக்கினைக் கைப்பற்றவில்லை. இந்தப் போட்டியில் இந்திய அணி 172 ஓட்டங்களில் வெற்றி பெற்றது.

## சான்றுகள்


பகுப்பு:ஆத்திரேலியத் துடுப்பாட்டக்காரர்கள்
பகுப்பு:1983 பிறப்புகள்
பகுப்பு:சன்ரைசர்ஸ் ஐதராபாத் அணி வீரர்கள்
டிம் பெயின்

**டிமோத்தி டேவிட் பெயின்** (Timothy David Paine, பிறப்பு: திசம்பர் 8, 1984) என்பவர் ஆத்திரேலியத் துடுப்பாட்டக்காரர் ஆவார். இவர் தேர்வுப் போட்டிகளில் ஆத்திரேலியத் துடுப்பாட்ட அணியின் தலைவராக செயல்பட்டு வருகிறார். இவர் ஒரு இழப்புமுனைக் கவனிப்பாளரும் வலது கை மட்டையாளரும் ஆவார். ஆத்திரேலியாவின் தஸ்மேனியா பிராந்தியத்தில் பிறந்த இவர் பன்னாட்டுப் போட்டிகளில் ஆத்திரேலியா அணிக்காவும் உள்ளூர்ப் போட்டிகளில் தாஸ்மானியா அணிக்காகவும் விளையாடி வருகிறார்.

## மேற்கோள்கள்

பகுப்பு:ஆத்திரேலியத் துடுப்பாட்டக்காரர்கள்
பகுப்பு:1984 பிறப்புகள்
இழைபாக்டீரியா

**இழைபாக்டீரியா** (*Actinobacteria*) அதிக G+C விகிதம் கொண்ட கிராம் நேர்மறை பாக்டீரியாவாகும். இவை நிலத்தில்/நீரில் வாழக்கூடியன. இவற்றை வகைப்படுத்த இரும்பின் (Fe3+) எடுத்துக்கொள்ளும் வழிமுறையை சான்றாக கொண்டு வகைப்படுத்தினர். குலுட்டமைன் உற்பத்திகை என்னும் நொதியைக்கொண்டு அலசவும் பறிந்துரைக்கின்றனர். சைபீரியவில் கண்டுபிடிக்கப்பட்ட இழைபாக்டீரியா மாதிரி பூமியில் வாழும் மிகப்பழைய உயிரி எனக்கருதப்படுகிறது..

## '''பண்புகள்'''
இழைபாக்டீரியா நிலத்தில் காணப்படும் பொதுநுண்ணுயிரியாகும். அதில் மேலும் சில நன்னீர் மற்றும் கடல்சார் (உப்புநீர்) பகுதிகளிலும் வாழக்கூடியதாக உள்ளது. அது வன் கனிமப்பொருட்களை சிதைப்பதில் முக்கியப் பங்கு வகிக்கிறது. குறிப்பாக மரநார் (செல்லுலோசு) மற்றும் கைற்றினை சிதைப்பிலும், அதுவே கரிம சுழற்சி மற்றும் மாறுபாட்டில் மையப்பங்காக திகழ்கிறது. இது மண்ணின் வளத்திலும், வண்டல் உருவாக்கத்திலும் பெரும் பங்காற்றுகிறது. மைக்கோபாக்டீரியம், காரிணிபாக்டீரியம், ச்ட்ரெப்டோமைசிச் ஆகியன குறிப்பிடத்தக்க அங்கத்தினர்.

இழைபாக்டீரியா, இரண்டாம் தர அணுவெறிகையை உற்பத்தி செய்வதில் பெறிதும் அறியப்பட்டவை. இதை 1940ம் ஆண்டு செல்மன் வாக்ச்மான் மண்ணிலிருந்து கண்டறிந்தார். அதில் ஆக்டினோமைசின் என்னும் சேர்மத்தை கண்டற்ந்ததற்காக நோபல் பரிசும் பெற்றார். இவைகளில் *ச்ட்ரெப்டோமைசிச்* என்னும் பேரிணத்தில் அதிகப்படியான 2°ம் தர வளர்சிதை மாற்றப்பொருள் கண்டறியப்பட்டுள்ளது. இது முதலில் ஆக்டினோமைசீட்சு எனவும் பின்பு ஆக்டினோபாக்டீரியா (இழைபாக்டீரியா) எனவும் பெயர் மாற்றம் பெற்றது. காரணம் இவை புஞ்சைகளைப்போல் தண்டு (மைசீலியம்) தோற்றம் கொண்டதாக காணப்படுகிறது. இதில் பல பிராணவாயுவைக்கொண்டும் சில பிராணவாயுவை வெருத்தும் வாழ்கிறது. இவைகளில் ஃப்ர்மிகியூட்ச்களை தவிர்த்து கிராம் பாசிட்டிவ் வகையை சார்ந்தும், அவைகளுள் சில அரணமைக்கும் தன்மை கொண்டதாகவும் காணப்படுகிறது.

இது மட்டுமல்லாது நாம் மழைக்காலங்களில் மிகவும் ரசிக்கும் மண்வாசனை இவ்விழைபாக்டீரியாவால் உற்பத்தி செய்யப்படும் சியோச்மின் என்னும் சேர்மத்தால் தான் என்பதை அறிக. இவைகளில் சிலவற்றிற்கு, மனிதனின் நிறங்களுக்கு காரணமான மெலனின் என்னும் நிறமியை உற்பத்தி செய்யும் ஆற்றல் கூட காணப்படுகிறது.

## '''பயன்கள்'''
இவைகளில் ச்ட்ரெப்டொமைசிச் என்னும் பேரினத்தில் இருந்து அதிகப்படியான இரண்டாம் நிலை அணுவெறிகையைப் பெற்றுள்ளனர். இந்த இரண்டாம் தர அணுவெறிகையைப் பயன்படுத்தி நாம் பல நோய்களுக்கு மருந்தாகப்பயன்படுத்துகிறோம். இவ்வகை சேர்மத்தை உயிர்ப்பகை என அறியப்படுகிறது.
இவை பூமியில் தனிம சுழற்சிக்கும் அவை மறுபயன்பாட்டில் வருவதற்கும் முக்கிய காரணியாகத் திகழ்கிறது. மண்ணின் வளம், அவைகளில் இருக்கின்ற உக்கல் (humus) உருவாவதில் பெரும் பங்கு வகிக்கிறது. இவைகளின் பயன்களை அறிய பல ஆய்வுகள் நடந்த வன்னமுள்ளன. பெரும்பாலானவை இன்னும் அறியப்படாமலே இருக்கிறது.

## '''தீமைகள்'''
இழைபாக்டீரியாவில் முதலில் அறியப்பட்டது நோயுண்டாக்குவன வாகவே. இழைபாக்டீரியா நோய்க் காரணியாக முக்கியப் பங்காற்றுகின்றன. காசநோயை உண்டாக்கும் *மைக்கோபாக்டீரியம் டியூபர்குளோசிச்*, தொழு நோயை ஏற்படுத்தும் *மை. லெப்பரே*, நொகார்டியோசிச், மைசிட்டோமாச், ச்ட்ரெப்டோத்ரிக்கோசிச், ஆக்டினோமைக்காசிச் எனப் பல நோய்களைப் பரப்புகின்றன. மேலும் இவைகளில் சில தாவரத்திற்கும் நோய்களைப் பரப்புகின்றன.

## மேற்கோள்கள்

பகுப்பு:நுண்ணுயிர்கள்
கலம் பேர்க்சன்

**கலம் ஜேம்ஸ் பேர்க்சன்**: (Callum James Ferguson, பிறப்பு: நவம்பர் 21, 1984) ஆத்திரேலியா துடுப்பாட்ட அணியின் துடுப்பாட்டக்காரர்.  வட எடிலைட் தென் ஆத்திரேலியாவில் பிறந்த இவர்  ஆத்திரேலியா தேசிய அணி, ஆத்திரேலியா  துடுப்பாட்ட ஏ அணி, தென் ஆத்திரேலியா அணிகளில் இவர் அங்கத்துவம் பெறுகின்றார்.

பகுப்பு:ஆத்திரேலியத் துடுப்பாட்டக்காரர்கள்
பகுப்பு:1984 பிறப்புகள்
பகுப்பு:வாழும் மக்கள்
மிட்செல் ஜோன்சன்

**மிட்செல் கெய் ஜோன்சன்** (*Mitchell Guy Johnson*, பிறப்பு: நவம்பர் 2, 1981) ஆத்திரேலிய துடுப்பாட்ட அணியின் பந்துவீச்சாளர். இடக்கை வேகப் பந்துவீச்சாளரான இவர் சகலதுறை ஆட்டக்காரர்.  டவுன்வில் குயின்ஸ்லாந்தில் பிறந்த இவர் ஆத்திரேலியத் தேசிய அணி, மேற்கு ஆத்திரேலியா துடுப்பாட்ட அணி, குயின்ஸ்லாந்து பிராந்திய அணிகளில் விளையாடுகிறார். பன்னாட்டுத் துடுப்பாட்ட அவையின் 2009 ஆம் ஆண்டிற்கான "சிறந்த துடுப்பாட்ட வீரர்" விருதைப் பெற்றார்.

## மேற்கோள்கள்

பகுப்பு:ஆத்திரேலியத் துடுப்பாட்டக்காரர்கள்
பகுப்பு:1981 பிறப்புகள்
பகுப்பு:வாழும் மக்கள்
ஜோன் ஹேஸ்டிங்ஸ்

**ஜோன் வோன் ஹேஸ்டிங்ஸ்**: (John Wayne Hastings, பிறப்பு: நவம்பர் 4, 1985) ஆத்திரேலியா துடுப்பாட்ட அணியின் பந்துவீச்சாளர்.  பெட்புட் பார்க், நிவ் சவ்த் வேல்ஸ் இல் பிறந்த இவர் ஆத்திரேலியா தேசிய அணி,  நிவ் சவ்த் வேல்ஸ் XI, நிவ் சவ்த் வேல்ஸ் 17இன் கீழ் துடுப்பாட்ட அணி, நிவ் சவ்த் வேல்ஸ் 19இன் கீழ் துடுப்பாட்ட அணி, விக்டோரியா பிராந்திய அணிகளில் அங்கத்துவம் பெறுகின்றார்.

பகுப்பு:ஆத்திரேலியத் துடுப்பாட்டக்காரர்கள்
பகுப்பு:1985 பிறப்புகள்
பகுப்பு:வாழும் மக்கள்
பகுப்பு:டர்ஹாம் துடுப்பாட்டக்காரர்கள்
எஸ். குமாரசாமி ரெட்டியார்

right|thumb|250px|நீதிக்கட்சித் தலைவர்களுடன் குமாரசாமி ரெட்டியார் (இடமிருந்து எட்டாவதாக நிற்பவர்)
திவான் பகதூர் **எஸ். குமாரசாமி ரெட்டியார்** (ஏப்ரல் 23, 1876 - ?) ஒரு தமிழக அரசியல்வாதி. சென்னை மாகாணத்தின் சட்டமன்ற உறுப்பினராகவும் கல்வி மற்றும் சுங்கத்துறை அமைச்சராகவும் பணியாற்றியவர்.

திருநெல்வேலியில் பிறந்த குமாரசாமி திருநெல்வேலி இந்துக் கல்லூரியிலும் சென்னை மாநிலக் கல்லூரியிலும் கல்வி கற்றார். பின்னர் சென்னை சட்டக்கல்லூரியில் பட்டம் பெற்றார். 1926 வரை அரசு தரப்பு வழக்கறிஞராக திருநெல்வேலியில் பணியாற்றினார். 1920களின் இறுதியில் நீதிக்கட்சியில் இணைந்தார். 1930 சட்டமன்றத் தேர்தலில் நீதிக்கட்சி சார்பாக சென்னை மாகாண சட்டமன்றத்துக்கு தெர்ந்தெடுக்கப்பட்டார். 1930-36 காலகட்டத்தில் முனுசாமி நாயுடு மற்றும் பொப்பிலி அரசர் ஆகியோரின் அமைச்சரவைகளில் கல்வி மற்றும் சுங்கவரித்துறை அமைச்சராகப் பணியாற்றினார். 1936ல் உடல்நலக் குறைவு காரணமாக அமைச்சர் பதவியிலிருந்து விலகினார்.

## மேற்கோள்கள்

பகுப்பு:1876 பிறப்புகள்
பகுப்பு:நீதிக்கட்சித் தலைவர்கள்
பகுப்பு:தமிழக முன்னாள் அமைச்சர்கள்
பகுப்பு:20 ஆம் நூற்றாண்டு இந்திய வழக்கறிஞர்கள்
முள்ளியூர்ப் பூதியார்

முள்ளியூர்ப் பூதியார் சங்ககாலத்துப் பெண்புலவர்களில் ஒருவர். பூதன் ஆண்பால் பெயர். பூதி பெண்பால் பெயர். இவரது பாடல் சங்கநூல் தொகுப்பில் ஒன்றே ஒன்று உள்ளது. அது அகநானூறு 173.
## பாடல் தரும் செய்திகள்
### பொருள்செய்வதன் நோக்கம்
* சங்ககாலத்தில் வினை என்னும் சொல் போரிடும் செயலைக் குறிக்கும். 'வினை முற்றிய தலைவன்' என்னும்போது இச்சொல் இப் பொருள்படுவதைக் காணலாம். பொருள் தேடும் பொருள்செய் வகையைக் குறிக்கும் சங்ககாலச் சொல் 'செய்வினை'
# அறம் தலைப்பிரியாது ஒழுகல் (ஒல்லும் வகையான் அறவினை ஓவாதே செல்லும் வாய் எல்லாம் செயல் - திருக்குறள்)
# சிறந்த கேளிர் கேடு பல ஊன்றல் (கேட்டின்கண் உண்டோர் உறுதி கிளைஞரை நீட்டி அளப்பதோர் கோல் - திருக்குறள்)
#### தாங்கல் வேண்டும்
இந்த நன்னோக்குடன் அவர் பொருளீட்டச் சென்றிருக்கிறார். எனவே அவர் பிரிவைச் சிலநாள் தாங்கிக்கொள்ளத்தான் வேண்டும் என்று தோழி தலைவியை வற்புறுத்துகிறாள்.

### உமண் விளி
உப்பு விற்கச் செல்லும் உமணர்கள் உப்பு வண்டியை மேட்டு நிலத்துக்கு ஏற்றும்போது பகடுகளைப் பல நுகங்களில் கட்டி ஒன்றாகப் பிணித்து இழுக்கச் செய்வர். அப்போது பலநுகப் பகடுகளை ஓட்டுவதற்குப் பலர் செய்யும் அதட்டல் ஒலிதான் உமண் விளி.

இந்த ஒலியைக் கேட்டு அங்குள்ள பாலைநிலத்தில் மேயும் மான்கள் நாலாப் பக்கமும் ஓடுமாம். அப்படிப்பட்ட நிலவழியில் தலைவன் பொருள் தேடச் சென்றானாம்.

### மண்ணா முத்தம்
முத்தம் என்றும் சொல்லப்படும் முத்து நீரில் தோன்றும். நீரில் கழுவி எடுக்கப்படும். நீண்ட மால மூங்கிலில் விளையும் முத்தம் முத்தம் மண்ணா முத்தம். நீரில் கழுவப்படாத முத்தம். அவை மூங்கிலின் கணுக்கள் உடைந்து தெறிக்குமாம்.

### கழங்கு விளையாட்டு
கழங்கு என்பது கழறசிக்காய். இதனை இக்காலத்தில் சூட்டுக்கொட்டை எனவும் வழங்குவர். இது வெண்மை நிறம் கொண்டது. கழங்குகளைக் குழியில் போட்டு விளையாடும் ஆட்டம் கழங்கு. 

மூங்கிலின் கணு உடைந்து தெறிந்து மண்ணிலுள்ள பழங்குழிகளில் விழுவது வழங்கு விளையாட்டு போல் இருக்குமாம். (இக்காலத்தில் சிறுவர்கள் குண்டைக் குழியில் போட்டு விளையாடும் ஆட்டம் அக்காலக் கழங்காட்டம் போன்றது)

இப்படிப்பட்ட பாலைநிலப் பாதையில் தலைவன் பொருள்தேடச் சென்றானாம்.

### நன்னன் பொன்படு நெடுவரை
மூங்கிலின் மண்ணா முத்துகள் கழங்கு போல் பழங்குழிகளில் தாவும் மலைப்பகுதிகளைக் கொண்டது 'பொன்படு நெடுவரை'. இதன் அரசன் நன்னன். 

இந்த மலைப்பகுதி நாட்டில் பொருள்செய்யத் தலைவன் சென்றானாம்.

பகுப்பு: சங்கத் தமிழ்ப் பெண் புலவர்கள்
அடிமலரல்

**அடிமலரல்** என்பது தாவரங்களின் வன்மையான பிரதான தண்டிலும் அடிமரத்திலும் நடைபெறும் பூத்தல்,காய்த்தல் செயற்பாடுகளைக் குறிக்கும் தாவரவியல் பதமாகும். சில தாவரங்களில் பிரதான தண்டுகளில் நடைபெறும் சாதாரண அரும்பு , இலை தோன்றுதல் செயற்பாட்டுக்கு மேலதிகமாக இச் செயற்பாடு நடைபெறுகிறது. இதனால் உயரத்திற்கு பறக்கவோ மரமேறவோ முடியாத விலங்குகளும் இத்தாவரங்களின் மகரந்தச் சேர்க்கை, வித்துப்பரம்பல் என்பவற்றில் பங்களிக்க முடியும்

## எடுத்துக்காட்டுகள்

*பலா
*நாகலிங்க மரம்
*Syzygium moorei 
*Cacao
*Callistemon
*Cempedak
*Cercis
*Jabuticaba

## References


## வெளி இணைப்புகள்
*அடிமலரல் பற்றிய உண்மை 
*[மலேசியா [மழைக்காடு]களிலுள்ள அடிமலரல் தாவரங்கள்]

பகுப்பு:தாவர உடலியங்கியல்
நாதன் ஹௌரிட்சு

**நாதன் மைக்கல் ஹௌரிட்சு**: (Nathan Michael Hauritz, பிறப்பு: அக்டோபர் 18, 1981) ஆத்திரேலியா துடுப்பாட்ட அணியின் பந்துவீச்சாளர்.  வொண்டாய் குயின்ஸ்லாந்தில் பிறந்த இவர்  ஆத்திரேலியா தேசிய அணி,  நியூ சவ்த் வேல்ஸ் புளு துடுப்பாட்ட அணி, குயின்ஸ்லாந்து பிராந்திய அணிகளில் அங்கத்துவம் பெறுகின்றார்.

பகுப்பு:ஆத்திரேலியத் துடுப்பாட்டக்காரர்கள்
பகுப்பு:1981 பிறப்புகள்
பகுப்பு:வாழும் மக்கள்
வருமுலையாரித்தி

**வருமுலையாரித்தி** சங்ககாலப் பெண் புலவர்களுள் ஒருவர். இவரது பெயரை வருமுலை ஆரித்தி என்று பிரித்துப் பார்த்தால் பருத்த முலையை உடையவர் எனப் பொருள் வரும். இற்றி என்பது சங்ககாலப் பெயர்களில் ஒன்று. இந்த வகையில் வருமுலையார் இற்றி என்று பொருள் படும்படியும் பிரித்துப் பார்க்கலாம்.

இவரது பாடல் ஒன்றே ஒன்று சங்கப்பாடல் தொகுப்பில் இடம் பெற்றுள்ளது. அது குறுந்தொகை 176 எண்ணிலுள்ள பாடலாக அமைந்துள்ளது.
## பாடல் சொல்லும் செய்தி
அவன் ஒருநாள் மட்டும் வந்தானா? இரண்டு நாள் மட்டும் வந்தானா? இல்லை இல்லை. பலநாள் வந்தான். பணிவுள்ள சொற்களால் என்னுடன் பேசினான். என் நெஞ்சை நன்றாக நெகிழச் செய்துவிட்டான். அதன் பின் போய்விட்டான்.

(உன் தேனைப் பருகிவிட்டு) வரையில் கட்டியிருக்கும் தன் கூட்டுக்குச் செல்லும் தேனீ போலச் சென்றுவிட்டான்.

உனக்கு இனி ஆசு(பற்றுக்கோடு) அவன்தான். அவன் எங்கு இருக்கிறானோ தெரியவில்லை.

எங்கோ இடியுடன் பெய்த மழையால் இங்குள்ள ஆற்றில் வெள்ளம் வருவது போல இங்கு உன் நெஞ்சில் (காம)வெள்ளம் பாய்கிறது. அதனால் உன் நெஞ்சு அழுகிறது.

(அவன் வந்தால் அவனைக் கடிந்துகொள்ளாது ஏற்றுக்கொள் என்று தோழி தலைவியிடம் சொல்லித் தலைவனுக்கு வாயில் நேர்கிறாள்.)

பகுப்பு:சங்கத் தமிழ்ப் பெண் புலவர்கள்
பகுப்பு:சங்கப் புலவர்கள்
வெண்மணிப் பூதி

**வெண்மணிப் பூதி** என்பவர் சங்ககாலப் பெண்புலவர்களில் ஒருவர். இவரது பாடல் ஒன்றே ஒன்று சங்கநூல் தொகுப்பில் உள்ளது. அது குறுந்தொகை 299 எண் கொண்ட பாடல். பூதன் ஆண்பால் பெயர். பூதி பெண்பால் பெயர். வெண்ணி என்பது இப்புலவர் வாழ்ந்த ஊர். இது இக்காலத்தில் கோயில்வெண்ணி எண்ணும் பெயருடன் உள்ளது.

## பாடல் தரும் செய்தி

பகுப்பு:சங்கத் தமிழ்ப் பெண் புலவர்கள்
பகுப்பு:சங்கப் புலவர்கள்
டக் பொலிஞ்சர்

**டக்லஸ் எர்வின் பொலிஞ்சர்** (Douglas Erwin Bollinger, பிறப்பு: சூலை 24, 1981) ஆத்திரேலியத் துடுப்பாட்ட அணியின் முன்னாள் வீரர் ஆவார். இடதுகை மட்டையாளர் மற்றும் விரைவு வீச்சாளரான இவர் நியூ சவுத்து வேல்சு புளூசு அணிக்காக முதல் தரத் துடுப்பாட்டப் போட்டிகளிலும் , ஆத்திரேலியத் தேசிய அணிக்காகவும் விளையாடியுள்ளார். மேலும் இங்கிலாந்திலுள்ள வோர்செஸ்டெர்ஷயர் மாகாணத் துடுப்பாட்ட அணி மற்றும் கென்டி மாகாணத் துடுப்பாட்ட அணிகளுக்காகவும் விளையாடியுள்ளார். இந்தியன் பிரீமியர் லீக் போட்டிகளில் இவர் சென்னை சூப்பர் கிங்ஸ் அணிக்காக விளையாடியுள்ளார். மேலும் *ஹோபர்ட் ஹரிகேன்ஸ் , சிட்னி சிக்சர்ஸ்,மற்றும் சிட்னி தண்டர்ஸ்* அணிகளுக்காக இருபது20 போட்டிகளிலும் விளையாடியுள்ளார். பெப்ரவரி5, 2018 இல் அனைத்து வடிவ துடுப்பாட்டங்களில் இருந்தும் ஓய்வு பெறுவதாக அறிவித்தார்.

## இந்தியன் பிரீமியர் லீக்
2010 இந்தியன் பிரீமியர் லீக் போட்டித் தொடருக்காக சென்னை சூப்பர் கிங்ஸ் அனி நிர்வாகம் இவரை ஏலத்தில் எடுத்தது. சென்னை சூப்பர் கிங்ஸ் அணியில் இடம்பெற்றிருந்த நியூசிலாந்தின் சகலத் துறையரான ஜேக்கப் ஓரம் காயம் காரணமாக விலகியதால் இவருக்கு வாய்ப்பு கிடைத்தது. ஆனால் பொலிஞ்சர் பிரீமியர் லீக்கின் இரண்டாவது பகுதியில் தான் சென்னை அணிக்காக விளையாடினார். ஏனெனில் அவர் நியூசிலாந்து துடுப்பாட்ட அணிக்கு எதிரான ஆத்திரேலியத் துடுப்பாட்ட அணியில் இடம் பெற்றிருந்தார். சென்னை அணிக்காக விளையாடும் நான்காவதுஆத்திரேலியத் துடுப்பாடட் வீரர் இவர் ஆவார். இதற்கு முன்னதாக மாத்தியூ எய்டன், மைக்கேல் ஹசி மற்றும் ஜோர்ஜ் பெய்லி ஆகியோர் விளையாடியுள்ளனர். இவரின் முதல் போட்டி ராஜஸ்தான் ராயல்ஸ் அணிக்கு எதிராக விளையாடினார். இந்தப் போட்டியில் ராஜஸ்தான் அணிக்கு 246 ஓட்டங்கள் இலக்காக நிர்ணயிக்கப்பட்டது. இந்தப் போட்டியில் நான்கு ஓவர்கள் வீசி ஷேன் வாட்சன் உட்பட இலக்குகளை வீழ்த்தினார். மேலும் யூசுப் பதான் அடித்த பந்தை எல்லைக் கோட்டின் அருகே வைத்து  *கேட்ச் பிடித்ததால்* இந்தப் போட்டியின் *கேட்ச் ஆஃப் தெ மேட்ச்* விருது பெற்றார்.இந்தப் போட்டியில் சக பந்துவீச்சாளர்கள் ஓவருக்கு 13 ஓட்டங்களை சராசரியாக கொடுத்த போது இவர் 3.75 மட்டுமே கொடுத்தார்.இந்ர்தப் போட்டியில் சென்னை அணி 23 ஓட்டங்கள் வித்தியாசத்தில் வெற்றி பெற்றது.

பின் கொல்கத்தா நைட் ரைடர்ஸ் அணிக்கு எதிரான போட்டியில் நான்கு ஓவர்கள் வீசி 15 ஓட்டங்களை மட்டுமே விட்டுக் கொடுத்து 2 இலக்குகளைக் கைப்பற்றினார். இதில் ஒரு ஓவரை *மெய்டனாக*  வீசினார். இதன்மூலம் அந்த அணியை 139 ஓட்டங்களுக்குள் கட்டுப்படுத்தியது. இந்தப் போட்டியில் சென்னை சூப்பர் கிங்ஸ் அணி 9 இலக்குகள் வித்தியாசத்தில் வெற்றி பெற்றது. பின் டெல்லி டேர்டெவில்ஸ் அணிக்கு எதிரான போட்டியில் இவர் வீசிய முதல் ஓவரிலேயே வீரேந்தர் சேவாக் மற்றும் திலகரத்ன டில்சான் ஆகியோரது இலக்கினை வீழ்த்தினார். இதில் நான்கு ஓவர்கள் வீசி 24 ஓட்டங்களை மட்டுமே விட்டுக் கொடுத்து 2 இலக்குகளைக் கைப்பற்றினார். பின் டெக்கான் சார்ஜர்ஸ் அணிக்கு எதிரான் அரையிறுதிப் போட்டியில் நான்கு ஓவர்களை வீசி 13 ஓட்டங்களை விட்டுக் கொடுத்து 4 இலக்குகளை வீழ்த்தி அணியை இறுதிப் போட்டிக்குச் செல்வதற்கு உதவினார். இதுவே இவரின் சிறப்பான பந்துவீச்சாக அமைந்தது. பின் இந்தத் தொடருக்கான கோப்பையை மும்பை இந்தியன்ஸ் அணியை வீழ்த்தி சென்னை அணி கைப்பற்றியது. இவரின் வருகைக்கு முன்னர் 8 போட்டிகளில் 3 போட்டிகளில் மட்டுமே சென்னை அணிவென்றிருந்தது.

## சான்றுகள்


பகுப்பு:ஆத்திரேலியத் துடுப்பாட்டக்காரர்கள்
பகுப்பு:1981 பிறப்புகள்
பகுப்பு:வாழும் மக்கள்
பகுப்பு:கென்ட் துடுப்பாட்டக்காரர்கள்
ஜிம்மி கமாண்டே

**ஜேம்ஸ் கபதா கமாண்டே** (James Kabatha Kamande, பிறப்பு: திசம்பர் 12, 1978) கென்யா அணியின் தற்போதைய தலைவரான இவர் ஒரு வலதுகைத் துடுப்பாளர். பந்துவீச்சாளர். கென்யா முரன்கா நகரத்தில் பிறந்த கமாண்டே கென்யா தேசிய அணி, நைரோபி ஜிம்கானா அணிகளில் அங்கத்துவம் பெறுகின்றார்.

பகுப்பு:கென்யா துடுப்பாட்டக்காரர்கள்
பகுப்பு:1978 பிறப்புகள்
பகுப்பு:வாழும் மக்கள்
ஜேசன் கிரேசா

**ஜேசன் ஜோன் கிரேசா** (Jason John Krejza பிறப்பு: 14 ஜனவரி 1983, சிட்னி, ஆஸ்திரேலியா) ஓர்  முன்னாள் ஆத்திரேலியத் துடுப்பாட்டக்காரர். இவரது தந்தையார் செக்கோசுலோவாக்கியாவில் கழகநிலை உதைபந்தாட்ட வீரராக விளங்கினார். இவரின் தாயார் போலந்தில் பிறந்தவர். "கிரேசி" என்பது இவரது புனைபெயர் ஆகும்.

## சர்வதேச போட்டிகள்
இந்தியத் துடுப்பாட்ட அணிக்கு எதிரான ஆகஸ்டு மாத போட்டியில் இவர் ஆத்திரேலிய ஏ அணியில் விளையாடினார். அந்தப் போட்டியில் இவர் சிறப்பாக விளையாடியதன் மூலம் இந்தியாவில் சுற்றுப் பயணம் செய்து விளையாடும் ஆத்திரேலிய 15 பேர் கொண்ட அணியில் இவர் இடம்பெற்றார். இவரின் தேர்வினைப் பற்றி ஆத்திரேலிய தேர்வுக் குழுவின் தலைவர் ஆண்ட்ரூ ஹில்டிச் கூறுகையில் கடந்த ஆண்டு நடைபெற்ற  தஸ்மானிய தொடரில் ஜேசன் சிறப்பாக விளையாடினார். இருந்தபோதிலும் இந்தியாவில் உள்ள துடுப்பாட்ட மைதானனங்களின் தன்மைகளைப் பொறுத்தே இவரைத் தேர்வு செய்தோம் எனக் கூறினார். மேலும் வலதுகை புறத்திருப்ப பந்துவீச்சாளர்கள் இந்தியாவில் சிறப்பாக செயல்பட முடியும் எனக் கருதினர்.

இவர் அணியின் இரண்டாவது சுழற்பந்து வீச்சாளராகக் கருதப்பட்டார். பிரஸ் மெகைன் முதன்மைப் பந்துவீச்சாளராக இருந்தார். ஆனால் இவருக்கு காயம் ஏற்பட்டதனால் இவர் தாயகம் திரும்பினார். ஆனால் இந்திய லெவன் அணியில் உள்ள வீரர்களை இவரால் வீழ்த்த இயலவில்லை.இதன் பயிற்சிப்போட்டியில் 31 ஒவர்கள் வீசி 199 ஓட்டங்களை விட்டுக்கொடுத்தார். ஆனால் இலக்கினைக் கைப்பாற்ற இயலவில்லை. அதனால் இந்தத் தொடரின் முதல்மூன்று போட்டிகளில் கேமரன் வைட்டிற்கு வாய்ப்பு வழங்கப்பட்டது.

பின் நாக்பூரில் நடைபெற்ற நான்காவது தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியினை சமன் செய்து போர்டர்-காவஸ்கர் கோப்பையினை தக்கவைத்தது. இவர் ஸ்டூவர்ட் கிளார்க் மற்றும் ஒயிட் ஆகியோருடன் இணைந்து பந்துவீச்சினார். ராகுல் திராவிட்டின் இலக்கினை முதல் இலக்காகக் கைப்பற்றினார். இதன் முதல் ஆட்டப் பகுதியில் 215 ஓட்டங்கள் விட்டுக் கொடுத்து 8 இலக்குகளைக் கைப்பற்றினார். இதன்மூலம் அறிமுகப் போட்டியில் 5இலக்குகள் பெற்ற 14 ஆவது ஆத்திரேலிய வீரர் ஆனார். மேலும் அறிமுகப் போட்டியில் அதிக ஓட்டங்கள் கொடுத்த பந்துவீச்சாளர் மற்றும் அதிக இலக்குகள் எடுத்த பந்து வீச்சாளர் ஆகிய சாதனைகளைப் படைத்தார். மேலும் தனது முதல்தரத் துடுப்பாட்டப் போட்டியின் அறிமுகப் போட்டியில் 91 ஓட்டங்கள் கொடுத்து 4 இலக்குகள் கைப்பற்றிய தனது சொந்த சாதனையை இவர் முறியடித்தார். இரண்டாவது ஆட்டப் பகுதியில் 143 ஓட்டங்கள்கொடுத்து 4 இலக்குகளைக் கைப்பற்றினார். இந்தப் போட்டியின் முடிவில் 358 ஓட்டங்கள் கொடுத்து 12 இலக்குகளைக் கைப்பற்றினார். இதன்மூலம் ஒரு போட்டியில் அதிக ஓட்டங்கள் கொடுத்த இரண்டாவது வீரரானார். டாம்மி இசுக்காட் இதற்கு முன்னர் 1929 ஆம் ஆண்டில் ஜமைக்காவில் மேற்கிந்தியத் தீவுகளுக்கு எதிராக 374 ஓட்டங்கள் கொடுத்து 9 இலக்குகளைக் கைப்பற்றியதே முதல் இடத்தில் உள்ளது. இந்தப் போட்டியில் ஆத்திரேலிய அணி தோல்வியடைந்தது இருந்தபோதிலும் இவர் ஆட்டநாயகன் விருது பெற்றார்.

பெப்ரவரி 6, 2011 இல் பெர்த் மைதானத்தில் நடைபெற்ற இங்கிலாந்து துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். 4 பந்துகளில் 6 ஓட்டங்கள் எடுத்தார். பந்துவீச்சில் 9 ஓவர்கள் வீசி 53 ஓட்டங்களை விட்டுக்கொடுத்தார். இதில் 2 இலக்குகளைக் கைப்பற்றினார். இந்தப் போட்டியில் ஆத்திரேலிய அணி 57 ஓட்டங்கள் வித்தியாசத்தில் வெற்றி பெற்றது.

## சான்றுகள்

பகுப்பு:ஆத்திரேலியத் துடுப்பாட்டக்காரர்கள்
பகுப்பு:1983 பிறப்புகள்
பகுப்பு:வாழும் மக்கள்
வெறிபாடிய காமக் கண்ணியார்

**வெறிபாடிய காமக்கண்ணியார்** சங்ககாலப் புலவர்களில் ஒருவர்.இவர் பாடியனவாகச் சங்க நூல்களில் இரண்டு பாடல்கள் மட்டுமே உள்ளன.  இரண்டும் குறிஞ்சித் திணை பற்றிப் பாடிய அகப்பொருள் பாடல்கள். இரண்டு பாடல்களிலும் தலைவி தன் தோழியிடம் தலைவனைப் பற்றிப் பெருமையாகப் பேசுகிறாள். இரண்டு பாடல்களிலும் வெறியாட்டு பற்றிய செய்திகள் உள்ளன. 
## பெயர் விளக்கம்
:வெறியாட்டு விழாவைப் பற்றி இப் புலவர் தம் இரு பாடல்களிலும் பாடியுள்ளதால் இவரை வெறிபாடிய காமக் கண்ணியார் என்றனர். காமக் கண் என்பது வெறியாடும் பெண்ணின் காமக் கண். 
* இவர் பாடற் பொருளால் பெயர் பெற்ற புலவர்.
### வெறியாட்டு
தலைவன் தலைவியைத் துய்த்தான். அவன் ஏக்கத்தால் தலைவி மெலிந்தாள். மெலிவுக்குக் காரணம் தாய் ஆராய்ந்தது பற்றியும், வெறியாட்டு விழாக் கொண்டாடியது பற்றியும், விழாவுக்குப் பின் நிகழ்ந்தது பற்றியும் இப் புலவர் தன் இரு பாடல்களிலும் கூறியுள்ள செய்திகளின் தொகுப்பு இது.
* தலைவன் தலைவி உறவு தாய்க்குத் தெரியாது.
* தலையளி செய்யாத தலைவனை நினைந்து ஏங்கும் தலைவி உடல் மெலிந்துபோகிறாள். அதனால் அவளது கைவளை கழல்கிறது.
* தலைவி மெலிவுக்குக் காரணம் என்னவென்று அவளது தாய் குறிசொல்லும் முதுவாய்ப் பெண்டைக் கேட்கிறாள். அவளும் அவளைச் சேர்ந்தவர்களும் 'பொய்வல் பெண்டிர்'. அவள் பிரம்பைத் தலைவியின் கையில் வைத்துப் பார்த்துக் குறி சொல்கிறாள்.
* குறிக்காரி நெடுவேளாகிய முருகனைப் பேணி விழாக் கொண்டாடினால் இவள் ஏக்கம் தணியும் என்கிறாள்.
* அதன்படி விழாக் கொண்டாடினர். 
* அந்த விழாவை முருகாற்றுப்படுத்தல் என்றும் கூறுவர்.
* மகளின் அழகு முன்பு இருந்ததைவிட மேலும் சிறக்கவேண்டும் எனத் தாய் வேண்டிக்கொள்வாள்.
* மனையில் இன்னிசை முழங்கப்படும்.
* விழாவுக்குக் களம் அமைப்பர். அகன்ற பந்தல் போடுவர். 
* முருகாற்றுப்படுத்தும் பெண்ணுக்கு வெள்ளெருக்கு மாலையும், கடம்பு மாலையும் அணிவிப்பர்.
* வேலன் வீடெங்கும் எதிரொலிக்கும்படி முருகன் பெயர் சொல்லிப் பாடிக்கொண்டு கைகளை உயர்த்தி ஆடுவான்.
* (மறி என்னும் ஆட்டுக்குட்டியைப்) பலி கொடுப்பான். 
* அதன் குருதியில் கலந்து தினையை மனையெங்கும் தூவுவான்.
* பொம்மலாட்டத்தில் பொம்மையை ஆட்டுவது போல வெறியாடு மகளைத் தன் விருப்பப்படி ஆட்டுவிப்பான்.
:இதுதான் வெறியாட்டு.

## பாடல் தரும் செய்திகள்
* வெறியாட்டு விழாக் கொண்டாடி முடிந்த நாளின் நள்ளிரவில் தலைவன் தலைவியின் இல்லத்துக்கு வந்துவிட்டான். தலைவியை வேலன் பிரம்பால் அடித்த இடங்களிலெல்லாம் உயிர் குழைந்து இன்பம் ஏறும் வகையில் ஆரத் தழுவித் தழுவி ஆறுதல் கூறினான். 
* என் கைகளில் கழன்ற வளையல் வெறியாடிய பின் முருகன் அருளால் கழலாமல் நின்றுவிட்டால், நின்றுவிட்ட செய்தியை என் கான்கெழு நாடன் கேட்டால், பிறன் ஒருவன் வளையல் செறியச் செய்தான் என எண்ணினால், நான் உயிர் வாழமாட்டேன் - என்கிறாள் தலைவி. 
## அடிக்குறிப்பு

பகுப்பு: சங்கத் தமிழ்ப் பெண் புலவர்கள்
மௌரிஸ் ஔமா

**மௌரிஸ் எமாலோ ஔமா** (Morris Amollo Ouma, பிறப்பு: நவம்பர் 8, 1982) கென்யா அணியின் தற்போதைய குச்சக் காப்பாளர் (wicket-keeper அல்லது wicketkeeper அல்லது பெரும்பாலும் keeper). கென்யா கிம்பிளி நகரத்தில் பிறந்த கமாண்டே கென்யா தேசிய அணி, ஆபிரிக்கா XI அணிகளில் அங்கத்துவம் பெறுகின்றார்.

பகுப்பு:கென்யா துடுப்பாட்டக்காரர்கள்
பகுப்பு:1981 பிறப்புகள்
பகுப்பு:1982 பிறப்புகள்
பகுப்பு:வாழும் மக்கள்
வெள்ளை யானை

***வெள்ளை யானை*** (*Vellai Yaanai* ) என்பது 2021 ஆம் ஆண்டு வெளிவந்த இந்தியத் தமிழ் மொழி நாடகத் திரைப்படமாகும். சுப்பிரமணியம் சிவா இயக்கிய இப்படத்தில் சமுத்திரக்கனி, ஆத்மியா ராஜன் ஆகியோர் முக்கிய வேடங்களில் நடித்திருந்தனர். மினி சுடுடியோஸ் தயாரித்த இத்திரைப்படம் 2021 சூலை 11 அன்று சன் தொலைகாட்சியில் வெளியிடப்பட்டது.

## நடிகர்கள்
* வெள்ளை குஞ்சுவாக சமுத்திரக்கனி
* வேண்டாம் அமிர்தமாக ஆத்மியா ராஜன்
* கேகேவாக யோகி பாபு
* எஸ். எஸ். ஸ்டான்லி
* ராமதாஸ்
* பாவ செல்லத்துரை
* சரண்யா ரவிச்சந்திரன்

## தயாரிப்பு
நீண்ட ஓய்வுக்குப் பிறகு சுப்பிரமணியம் சிவா இயக்குநராகத் திரும்பினார். மேலும் சமுத்திரக்கனியை விவசாயியாக முக்கிய வேடத்தில் நடிக்கத் தேர்ந்தெடுத்தார். ஜோசப் (2018) என்ற மலையாளத் திரைப்படத்தில் ஆத்மியா ராஜனின் நடிப்பால் ஈர்க்கப்பட்ட இயக்குநர் இவரை முன்னணி நடிகையாகத் தேர்ந்தெடுத்தார். படத்தின் தயாரிப்பிற்குப் பிந்தைய பணிகள்  ஜூன் 2019 இல் தொடங்கியது. ஆனால் படத்தின் வெளியீடு இரண்டு ஆண்டுகள் தாமதமானது.

## ஒலிப்பதிவு
சந்தோஷ் நாராயணன் படத்துக்கு இசையத்திருந்தார்.

## வெளியீடு
படம் நேரடியாக சன் தொலைக்காட்சியில் 2021 சூலை 11 அன்று வெளியிடப்பட்டது. சினிமா எக்ஸ்பிரஸின் ஒரு விமர்சகர், "படத்தின் ஒழுங்கின்மை நல்ல எண்ணம் கொண்ட சமுத்திரக்கனியின் கண்ணீரைக் கெடுக்கிறது" என்று எழுதினார். மேலும் "ஒழுங்கற்ற எழுத்து நன்றாக நிகழ்த்தப்பட்ட கிராமப்புற நாடகத்தை அழிக்கிறது."  திரைவிமர்சன இணையங்களான பிகைன்ட்வுட்ஸ், தினமலர் ஆகியவை படத்திற்கு கலவையான விமர்சனங்களை அளித்தன.

## மேற்கோள்கள்

## வெளி இணைப்புகள்
* 

பகுப்பு:2021 தமிழ்த் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சந்தோஷ் நாராயணன் இசையமைத்த திரைப்படங்கள்
பகுப்பு:சமுத்திரக்கனி நடித்த திரைப்படங்கள்
பகுப்பு:யோகி பாபு நடித்த திரைப்படங்கள்